  Майя Бывальцева 27-тӥ оштолэзе Удмуртиын эшшо вить адямилэн коронавирус инфеци диагнозэз зэмаз. Со сярысь улосвыллэн тӧроез Александр Бречалов мерлыко вотэсъёсысь бамаз вераз. Оглом элькунын 212 висисьёс пусъемын ни, куатез со пӧлысь улонысь кошкиз, 20 адями йӧназ. Висисьёс пӧлын: 17 аресозь пиналъёс – 7 адями (3,3 процент); 18-29 аресъемъёс – 42 адями (19,8 процент); 30-49 аресъемъёс – 75 адями (35,4 процент); 50-64 аресъемъёс – 61 адями (28,8 процент); 65 ареслэсь бадӟымъёс – 27 адями (12,7 процент). Висисьёс Удмуртиысь 21 муниципал кылдытэтъёсын  - 15 гурт ёросъёсын но куать каръёсын - пусъемын ни. Та дыре эмчиос 429 адямиез чакласа возё. Тодэ вайытом, 26-тӥ оштолэзе озьы ик вить черлан учыръёсты пусйизы.  Коронавирусъя юанъёс понна ӟырдыт герӟет: 8-800 -100-24-47 Тегъёс: Тазалык Ижкар Удмуртия коронавирус АлександрБречалов  